Конклюденттик аракеттер

Конклюденттик аракеттер (лат.  conclude  – корутундулайм, жыйынтык чыгарам) – жарандык укукта адамдын укук мамилелерин орното алуучу анын эркин чагылдыруучу (м.: бүтүм түзүү) аракети, бирок оозеки же жазуу жүзүндөгү эркин билдирүү түрүндө эмес, ошондой ниети көрүнгөн жүрүм-туруму менен. Товарды жана тейлөө кызматтарын сатып алуунун жолжоболорун жеңилдетүүчү автоматтык каражаттардын кеңири таралып бараткан шарттарында (соода жана оюн автоматтарын, автоматтык сактоочу жайларды пайдалануу ж. б.) К. а-дин чөйрөсү тынымсыз кеңейүүдө.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты.  – Б.: 2005, ISBN 9967-428-14-7
Категория:Юридикалык аталгылар жана түшүнүктөр